Marzo (Di Giacomo)
Marzo: nu poco chiove 
e n’ato ppoco stracqua: 
torna a chiovere, schiove, 
ride ’o sole cu ll’acqua,

Mo nu cielo celeste, 
mo n’aria cupa e nera: 
mo d’ ’o vierno ’e tempeste, 
mo n’aria ’e primmavera. 

N’auciello freddigliuso 
aspetta ch’esce ’o sole: 
ncopp’ ’o tturreno nfuso 
suspirano ’e vviole...

Catarì!... Che buo’ cchiù? 
Ntienneme, core mio! 
Marzo, tu ’o ssaie, si’ tu, 
e st’auciello songo io.

Napulitano